મુખ્ય મંત્રીએ આ પ્રસંગે એવી જાહેરાત કરી હતી કે ગોંડલ વિસ્તારમાં દલિત સમાજના છાત્રો માટે રૂ. ૫ કરોડ ૪૦ લાખના ખર્ચે હોસ્ટેલ બનાવવામાં આવશે ઉપસ્થિત જનસમુદાયે આ જાહેરાતને તાળીઓના ગડગડાટથી વધાવી લીધી હતી. સંત શ્રી ઉગારામબાપાનાં જીવન કવનને મુખ્યમંત્રી વિજયભાઈએ તાજેતરમાં જ નિધન પામેલા ભારતનાં પૂર્વ પ્રધાનમંત્રી અટલ બિહારી બાજપાઈ સાથે બખૂબી સાંકળી લીધા હતા અને શ્રી બાજપાઈજીનાં સંસ્મરણો અનોખી રીતે વાગોળ્યા હતા. આ ધાર્મિક પ્રસંગનાં સાક્ષી બનવા બદલ મુખ્ય મંત્રીએ આનંદની લાગણી વ્યક્ત કરી હતી અને માનવ કલ્યાણની આ યાત્રા અવિરત આગળ વધે એવી શુભેચ્છા આયોજકોને પાઠવી હતી. તમામ પ્રકારનાં ભેદભાવ ભૂલી રાષ્ટ્ર કલ્યાણનાં માર્ગે પ્રગતિ સાધવા મુખ્ય મંત્રી રૂપાણીએ ઉપસ્થિતોને જણાવ્યું હતું. મુખ્યમંત્રી રૂપાણી તથા અન્ય આમંત્રિતોએ દીપ-પ્રાકટ્ય વિધિ સંપન્ન કર્યા બાદ દેવાંગભાઈએ સ્વાગત પ્રવચન કર્યુ હતું.